25.7.2014 Jurnalul Oficial al Uniunii Europene L 219/53 DECIZII DECIZIA 2014/496/PESC A CONSILIULUI din 22 iulie 2014 privind aspecte ale desfășurării, funcționării și utilizării Sistemului Global de Navigație prin Satelit European care afectează securitatea Uniunii Europene și de abrogare a Acţiunii comune 2004/552/[PESC CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) Ţinând seama, în special, de dimensiunea sa strategică, acoperirea sa regională și globală și utilizările sale multiple, Sistemul Global de Navigație prin Satelit European (GNSS) reprezintă o infrastructură sensibilă, a cărei desfăşurare şi utilizare ar putea afecta securitatea Uniunii Europene şi a statelor membre. (2) În cazul în care situaţia internațională impune acţiuni operaționale din partea Uniunii şi funcționarea GNSS ar putea afecta securitatea Uniunii Europene sau a statelor sale membre, sau în cazul unei ameninţări la adresa func- ționării sistemului, Consiliul ar trebui să decidă cu privire la măsurile necesare care trebuie adoptate. (3) Din acest motiv, Consiliul a adoptat la 12 iulie 2004 Acţiunea comună 2004/552/PESC ()). (4) După intrarea în vigoare a Tratatului de la Lisabona, sarcinile şi responsabilitățile exercitate anterior de Secretarul General al Consiliului/Înaltul Reprezentant ar trebui acum să fie exercitate de Înaltul Reprezentant al Uniunii pentru afaceri externe și politica de securitate (IR). (5)  Progresele înregistrate în ceea ce priveşte dezvoltarea sistemului constituit în cadrul programului Galileo, inițierea desfăşurării şi începerea utilizării acestuia într-un viitor apropiat necesită adaptarea procedurii prevăzute în Acţiunea comună 2004/552/PESC. (6)  Informațiile și cunoştințele de specialitate care determină dacă un eveniment legat de sistem reprezintă o amenin- țare la adresa Uniunii, a statelor membre sau a GNSS ar trebui să fie transmise Consiliului și IR de către Agenţia GNSS European (GSA), statele membre şi Comisie. În plus, astfel de informații pot fi transmise și de către state terțe. (7) Rolul Consiliului, al ÎR al GSA în calitate de operator al Centrului de monitorizare a securității Galileo (GSMC) și, respectiv, al statelor membre ar trebui să fie clarificat în cadrul lanțului de responsabilități operaționale care urmează să fie stabilit pentru a reacționa la o amenințare la adresa Uniunii, a statelor membre sau a GNSS. (8)  În acest sens, referințele de bază ale amenințărilor sunt cuprinse în declaraţia privind cerințele de securitate speci- fice sistemului, care conține principalele amenințări generice care urmează a fi gestionate de GNSS în ansamblu, şi în planul de securitate a sistemului, care include registrul riscurilor la adresa securității creat în cadrul proce- sului de acreditare în materie de securitate. Acestea vor servi drept puncte de referință pentru identificarea amenințărilor care urmează a fi reglementate în mod expres prin prezenta decizie și pentru finalizarea procedu- rilor operaționale în vederea punerii în aplicare a prezentei decizii. () Acţiunea comună 2004/552/PESC din 12 iulie 2004 privind aspecte ale funcționării sistemului european de radionavigație prin satelit care aduc atingere securității Uniunii Europene (JO L 246, 20.7.2004, p. 30).